cyanic-selkie/wikianc huggingface dataset:
Diktatura
Hakimiyyətin bu formasının səmərəliliyi və optimallığı bir çox amillərdən, o cümlədən obyektiv vəziyyətdən, cəmiyyətin hakimiyyətin konkret bu formasına ehtiyacının dərk edilməsindən, cəmiyyətlə hakimiyyət arasında əlaqə formasından, hakimiyyətin ideoloji əsaslandırılması formasından asılıdır.
Hazırda diktatura dedikdə, bir qayda olaraq, qanunvericilik normaları ilə məhdudlaşdırılmayan, heç bir ictimai və ya siyasi institutlar tərəfindən məhdudlaşdırılmayan bir şəxsin və ya bir qrup şəxsin (xalq istisna olmaqla) hakimiyyət rejimi başa düşülür. Bəzən belə bir diktatura şəraitində ayrı-ayrı demokratik institutlar qorunub saxlanılıır, lakin onların siyasətə real təsiri minimuma endirilir. Buna demokratiyanın təqlidi deyilir.
Tipologiya
Müasir dövrdə diktatura siyasi sistemlərinin özünü göstərə biləcəyi əsas formalar avtoritarizm və totalitarizmdir. Sonuncu termin, əsasən 20-ci əsrin ortaları və sonlarında müəyyən rejimlərə aid edilir və daha çox tarixi məna daşıyır, birincisi isə, yüksək mərkəzləşdirilmiş hökumətə malik müasir dövlətləri xarakterizə etmək üçün istifadə olunur.
Əgər totalitar sistem çərçivəsində dövlət, onun idarəetmə orqanları, cəmiyyət, iqtisadiyyat, ideologiya vahid bir nöqtədə möhkəmlənirsə, avtoritarizm ictimai həyatın müxtəlif tərəflərinin daha az sıxışdırılması ilə xarakterizə olunur. Məsələn, dövlət vətəndaş cəmiyyətinin hakimiyyətə müqavimət göstərə bilməməsindən istifadə etsə də, hakimiyyətə qarşı yönələn müqavimətin tamamilə məhv edilməsi üçün də heç bir tədbir görmür. İqtisadi sahədə, şəxsi əqidə sahəsində müəyyən fəaliyyət azadlığı qorunur, müəyyən növ sinfi fərqlərə yol verilir, alternativ partiyalar və parlament mövcud ola bilər. Bundan əlavə, əgər totalitarizm şəraitində hakimiyyət müəyyən qrupun və ya təşkilatın (məsələn, siyasi partiyanın) əlində cəmləşibsə, avtoritarizmdə güc mərkəzi elə dövlətin özüdür. Yuxarıda deyilənləri nəzərə alaraq, avtoritar siyasi rejimdən cəmiyyətin demokratik quruluşuna keçid dövründə bütün sosial sistemdə köklü dəyişikliklər nəzərdə tutulmur. Çünki bu uzun sürən proses hesab olunur.
Bəzən, sosial strukturun bu və ya digər tipə birmənalı uyğunluğundan danışmaq mümkün deyil, məsələn, ölkənin keçid dövründə olması. Belə hallarda rejim qarışıq və ya keçid rejim kimi müəyyən edilə bilər; spesifik nisbətlərdən asılı olaraq “ demokratik avtoritarizm ” və ya “ avtoritar demokratiya ” terminlərindən istifadə olunur. Ümumi diktatura meyllərinə, o cümlədən güc tətbiqinə baxmayaraq, belə rejim xüsusi mülkiyyəti qəbul edir və dəstək axtardığı cəmiyyətin müəyyən təbəqələrinə arxalanmağa çalışır; müvafiq olaraq dövlətdə liberal elementlər mövcuddur və cəmiyyətin iqtisadi strukturu onların gələcək inkişafı üçün şərait yaradır. İqtisadiyyat nə qədər fəal modernləşdirilirsə, demokratik meyllər bir o qədər güclü olur.
Tarixi aspektdə avtoritarizm və totalitarizmin müəyyən xüsusiyyətlərini özündə birləşdirən hibrid rejimlər də mövcud idi. Məsələn, 1930-cu illərdə İspaniyada Franko rejimi.
Müasir dövrdə diktatura
alt=|thumb|259x259px| Economist Intelligence Unit-dən Demokratiya İndeksi, 2022 . Qara, qəhvəyi və qırmızı olan ölkələr avtoritar sayılır və diktaturalar tərəfindən idarə olunur. 1970-ci illərdə dünyada bütün dövlətlərin 75%-i diktatura idi, 1990-cı illərin ortalarında isə onların sayı təxminən 50%-ə qədər azaldı.
Eyni zamanda, tədqiqatçılar diktaturaları fərqləndirirlər :
Diktatura müasir dövrdə məqbul sayıla bilməz, belə ki, onun bir çox mənfi xüsusiyyətləri var:
Monarxiya ilə müqayisədə diktatura aşağıdakı çatışmazlıqları ilə fərqlənir:
Diktaturaların süqutu
Qeyri-demokratik rejimlər özünü reproduksiyaya meyllidir: hərbi diktaturaların ardınca yeni hərbi diktaturalar yaranır və mülki (o cümlədən birpartiyalı) diktaturalar yeni mülki diktaturalarla əvəz olunur.
Lakin hərbi rejimlər digər qeyri-demokratik rejimlərdən fərqli olaraq demokratik islahatlara daha hazırdır: hərbi rejimlərdəki dəyişikliklərin 33%-i demokratiyaya, 27%-i hakim partiyaların olduğu rejimlərə, 8%-i isə birpartiyalı rejimlərə gətirib çıxarıb. Bir şəxsin əlində cəmlənən rejimlərə gəlincə, onların əksəriyyəti liderin ölümündən sonra dağılır, ona görə də davamlılığı qorumaq üçün belə liderlər tez-tez partiyalar yaradırlar, parlamentləri saxlayırlar və seçkilər keçirirlər ki, bu da bir şəxsli rejimlərin təkpartiyalı və ya hakim partiyalı rejimlərin çevrilməsinə səbəb ola bilər. Öz növbəsində təkpartiyalı rejimlər nadir hallarda demokratiyaya çevrilir: belə rejimlərin yalnız 19%-i demokratiyaya keçib, qalanları ya hərbi çevrilişlər nəticəsində dağılıb (39%), ya da dominant partiyalarla çoxpartiyalı rejimlərə çevrilib (33%).
Erigeron vicinus
— fəsiləsinin  cinsinə aid biki növü.
Əl-Məhrə mühafəzəsi
Əl-Məhra mühafəzəsi - Yəmən Xalq Demokratik Respublikasında mühafəzə. İnzibati mərkəzi Əl-Geyda şəhəridir.
İqriq
İqriq — Azərbaycan Respublikasının Quba rayonunun inzibati ərazi vahidində kənd. Eyniadlı bələdiyyənin tərkibindədir.
Toponimikası
İqriq oyk., sadə. Quba r-nunun Alekseyevka i.ə.v.-də kənd. Düzənlikdədir. Oykonimi tədqiqatçıların bir qismi qədim türk dillərində "düşərgə, dayanacaq yeri" mənasında işlənən uqruq sözü ilə, başqa bir qismi isə qəd. türk tayfalarından biri olan iqrak/uqrak tayfasının adı ilə əlaqələndirir.
Vaccinium stamineum
—  aləminin  dəstəsinin  fəsiləsinin  cinsinə aid bitki növü.
Bağayarpağıyabənzər süsənbər
(Alisma plantago-aquatica) — fəsiləsinin  cinsinə aid bitki növü.
Ufa şəhər dairəsi
Ufa şəhər dairəsi (Өфө ҡалаһы ҡала округы) — Başqırdıstan Respublikasının ərazisinə daxil olan inzibati-ərazi vahidlərindən biri. Şəhər dairəsinin tərkibinə 25 yaşayış məntəqəsi daxildir.İnzibati mərkəzi Ufa şəhəridir.
Əhali
Milli tərkib: ruslar — 48,9 %, tatarlar — 28,3 %, başqırdlar — 17,1 %, ukraynalılar — 1,2 %, digər millətin nümyəndələri — 4,5 %.
Yerli idarə etmə
Ufa Şəhər Şurasının sədrləri
Ufa şəhərinin şəhər rəhbərliyinin rəhbərləri
Həyat, sən nə qəribəsən (teleserial, 2013)
Məzmun
Serial uşaqlıqda ata-anası öldürülmüş yetim bir qızın həyatından bəhs edir. Serialın qəhrəmanı Həyat əmisinin himayəsində yaşayır. Günlərin birində varlı ailənin oğlu Sadiqlə rastlaşır. Xalası qızına nişanlı olsa da, qəlbi boş, tənha Sadiq ona vurulur.
Həyat rolunun ifaçısı, Gənclər Teatrının aktrisası Asya Atakişiyevadır. Onun personajı səmimidir, mərddir, mayası yaxşılıqdan yoğurulub, pislik nədir bilmir, alnının təri ilə çörəyini qazanır. Gördüyü ən kiçik haqsızlığa belə dözə bilmir, ürəyindən qara qanlar axır, o, bütün varlığı ilə daim böyüdüyü mühitlə, ədalətsiz düzənlə ziddiyyət içindədir. Keçmişin ağrılı-acılı günləri tez-tez onun yaddaşında oyanır, onu rahat buraxmır, addımbaaddım təqib edir. Ancaq o, başa düşür ki, möhkəm olmalı, dözməli, hər cür çətinliyə mətanətlə sinə gərməlidir və sair və ilaxır.
Asya Atakişiyevanın tərəf-müqabili Sadiq rolunun ifaçısı Tural Baxış Həyatın başqa birisinə nişanlı olduğunu biləndə üzündə insan əzabının son həddi görünür. Serialın quruluşçu rejissoru, Türkiyənin təcrübəli rejissorlarından sayılan, uzun müddət TRT-1 və STV kanalında quruluş verdiyi serialları ilə tanınan Naci Çelik Berksoy, Serialın rejissoru isə "Aramızda qalsın" serialı ilə tanınan gənc rejissor Ramin Nəbiyevdir.
Serialın baş prodüseri, həkim obrazının ifaçısı Şahin Yusifovdur.
Serialın ssenaristi Valeh Əhmədov, əsas rollarda isə — Asya Atakişiyeva, Tural Baxış, Zülfiyyə Qurbanova və Ruslan İsmayılovdur. Gənc aktyor Elsevər Mehdizadə serialda "Nofəl" obrazına çəkilir
Xarici keçidlər
Filmi izlə (1-100-cü seriyalar)
Filmi izlə (101-177-ci seriyalar)
Filmi izlə (178-560-cı seriyalar)
Şri-Lanka bayrağı
Şri-Lanka bayrağı — Şri Lankanın Dövlət bayrağı
Şri-Lankanın dövlət bayrağı haqqında qanun 1978-ci ildə qəbul edilib. Bayrağın üzərindəki əlində qılınc tutmuş şir yerli əhali olan seylonların əcdadlarının rəmzidir. 1951-ci ildə bayrağa müsəlman və tamil azlıqlarını müvafiq olaraq təmsil edən yaşıl və narıncı zolaqlar əlavə edilib. Qırmızı zolaq isə buddist çoxluğunu tərənnüm edir. 1972-ci ildə ökənin Seylon adı ləğv edilərək, Şri-Lanka olduqdan sonra müqəddəs buddist ağacı olan Paypulun (əncir ağacı) 4 yarpağı bayrağın üzərinə həkk olundu. 4 yarpaq sevgini, şəfqəti, qarşılıqlı anlayışı və soyuqqanlılığı təmsil edir.
Çaykənd (Şəmkir)
Çaykənd (1991-ci ilədək Barsum) – Azərbaycan Respublikasının Şəmkir rayonunun inzibati ərazi vahidində kənd.
Tarixi
Aşağı Çaykənd Şəmkir rayonunun Barsum inzibati ərazi vahidində kənd. Dağ ətəyində yerləşir. XIX əsrdə bu ərazidə Gürcüstandan və Ermənistandan gəlmə ermənilər məskunlaşdıqdan sonra kəndin adı Barsum kimi rəsmiləşdirilmişdir. Hal-hazırda, əsasən Ermənistanın Qaraqoyunlu mahalının Çay-kənd kəndindən və Göyçə mahalından didərgin salınmış Azərbaycanlı ailələr burada məskunlaşmışlar.
Qədim tarixə malik Çaykənd kəndində elmi araşdırmalar aparmaq üçün qədimi abidələrlə zəngindir,rayon mərkəzindən uzaq və dağlıq ərazidə olmasına görə arxeoloqların nəzərini cəlb etməsə də,yaxın gələcəkdə elmə yeni töhfələrin verəcəyinə və kəndin qədim tarixinin üzə çıxmasına səbəb olacaqdır
Mədəniyyəti
Kənddə klub, kitabxana fəaliyyət göstərir, 1 orta məktəb binası, tibb məntəqəsi var.
Coğrafiyası və iqlimi
Şəmkir, Daşkəsən və Gədəbəy rayonlarının sərhədində yerləşir, kənd dağlarla əhatə olunub və 3 tərəfinin də dağlarla əhatələnməsi kəndin mənzərəsinə xüsusi ahəngdarlıq qatır.
İqtisadiyyatı
Əsas təsərrüfatı heyvandarlıq və əkinçilikdir.
MiQ-9
Mikoyan-Qureviç MiQ-9 (NATO kod adı: Fargo ), Mikoyan-Qureviç şirkəti tərəfindən istehsal olunan SSRİ mənşəli reaktiv qırıcı hərbi təyyarə növüdür. Təyyarə İkinci dünya müharibəsindən sonra reaktiv təyyarəyə olan ehtiyaclara görə yaradılmış və orta səviyyəli uğurlara malik olmuşdur. Ancaq silahlar qazından dolayı çox yüksək hündürlükdə uçarkən mühərrik bölməsində yanğın çıxırdı. Buna görə təyyarədə çoxsaylı mühərriklər sınaqdan keçirilmiş, ancaq Mikoyan-Gurevich MiG-15 təyyarəsi daha üstün olduğu üçün öz yerini MiQ-15 təyyarələrinə vermişdir. 1946-1948-ci illər arasında 598 ədəd istehsal edilmişdir.
Elena Risteska
Avroviziyadan sonra
Avroviziya 2006-dan sonra Yelena bir çox yerlərdən dəvətlər alır-müxtəlif konsert və müsabiqələrdə iştirak edir. 2008-ci ildə o ilk ingilis dilli sinqlı olan "Millioner" buraxır. Həmin sinql onun sayca 3-cü albomuna daxil edilir. 2008-ci ildə Yelena Skopyedə ilk böyük konsertini verir.
Mərib
Mərib (مأرب) — Yəməndə şəhər.
Tarixi
Tarixləri miladdan öncə VIII əsrə qədər çatan Səba kitabələrində Mryb (Mrb) şəklində qeyd edilən şəhərin adı Ərəb dilli qaynaqlarda Mərib (Marib) olaraq keçir. Mərib kəliməsi haqqında, Səba krallarına verilən bir ünvan vəya Ad qəbiləsinin qollarından birinin adı olduğu yaxud “sahib, hakim” anlamını daşıyan Himyəricə maridən ya da ərəbcə “ehtiyaç” anlamındakı ərəbdən gəldiyi yolunda müxtəlif fərziyyə və görüşlər iləri sürülmüşdür.
Kimlər tərəfindən nə zaman qurulduğu bilinməyən Mərib, miladdan öncə I minildə Cənubi Ərəbistanın dəniz ipək yolu üzərindəki ən böyük mərkəzi və Səba dövlətinin paytaxtı idi. Arxeoloji qazıntı nəticələrinə görə antik şəhər 1 km²lik bir sahəni əhatə edirdi və səkkiz qapılı bir divarla çevrilmişdi.
thumb|Səba yazısı
Hələ qədim zamanlardan Məribin ən böyük və ən məşhur memarlıq əsərləri arasında saraylar və mabədlər yer alırdı. Tarixçi Həmdani Məribdə Səlhin, Həcər və Kaşib adlı saraylardan bəhs edir. Kitabələrdə də adı keçən Səlhin (Səlhim) Sarayı kralların hakimiyyət mərkəzi və iqamətgahı olaraq istifadə edilməklə, pullar da burada zərb olunurdu. Ən önəmli məbəd, şəhərdən 5 km. məsafədə ay tanrısı Almakah adına inşa olunan və bugün Harəmü (Mahrəmü) Bilqeys deyilən Əvam adlı ziyarət mərkəziydi. Digər önəmli bir məbəd də onun yaxınındakı yenə aynı tanrı adına inşa edilən və günümüzdə Amaid deyə bilinən Bərandı. Hələ beş sütunu ayaqda duran bu binanın qalıntılarına, Quranda böyük bir taxta (arş) sahib olduğu bildirilən Səba məlikəsinə izafətlə Arşu Bilqeys də deyilməkdədir. Zamanımızda Məscidü Süleyman adıyla məscid olaraq istifadə edilən sütunlu bina da əski bir məbəddir. III əsrdə Himyarilərin əlinə keçən Mərib, paytaxtın Zafara daşınmasına rəğmən ticarət və ziyarət mərkəzi mahiyyətiylə önəmini qorumaya davam etdi; 525-ci ildə Həbəşlərin Yəməni işğalından sonra buraya bir də kilisə tikildi. Şəhərin quraq iqlim qurşağında olması səbəbiylə çevrəsindəki bütün əkinçilik fəaliyətlər süni suvarmaya bağlıydı və bunun üçün bir çox suvarma təsisi qurulmuşdu. Bunların ən ünlüsü Quran-i Kərimdə də bəhsi keçən Mərib, Səba və ya Arim səddi deyilən bənddi.
Şəhərin sahib olduğu zəngin və dəyərli qaya duzu yataqlarından çıxarılan Mərib duzu çox məşhurdu. Həmdani duz yataqlarının olduğu dağdan (Cəbəlülmilh) bəhs edir və billur kimi olan bu duzun bənzərinin olmadığını söyləyir. Həzrət peyğəmbərə elçi olaraq gələn Əbyaz ibn Hammal əl-Məribi (əl-Mazini) İslamiyəti qəbul edərək ildə yetmiş dəst libas göndərəcəyinə söz vermiş və istəyi üzərinə Mərib yaxınındakı duz karxanaları ona iqta edilmişdi. Rəsul-i Əkrəmə duzun axar su kimi xalq malı sayıldığı xatırladılınca onun da rızası alınarak duz karxanaları Cevf bölgəsindəki bir əraziylə dəyişdirilmişdi. Vali Bazanın vəfatından sonra Həzrət peyğəmbər Yəmənin hakimiyyətini bölgələrə ayırmış və bunlardan Məribin başına Əbu Musa əl-Əşariyi gətirmişdir.
X əsrdə Həmdani, "Śıfatü Cəzirətil-Ərəb" adlı əsərində (səh. 220-221) Məribi Yəmənin “mihlaf” adı verilən kiçik idari-inzibati bölgələrindən biri olaraq zikr edir; "əl-İklildə" əsərində buranın tarixi baxımdan diqqət çəkici şeylərə sahib olduğunu, ancaq sağında və solundakı verimliliyiylə ünlü iki ovanın yıxılan bəndin suları altında qaldığı üçün əkinçiliyə əlverişsiz hala gəldiyini, bununla birlikdə su məqsəmlərinin ayaqda durduğunu bildirir və tarixi səddin qalıntılarından söz açır. Mərib XI əsrə və sonrasına aid coğrafiya qaynaqlarında da kiçik bir qəsəbə olaraq anladılır.
Bitməyən ömür (film, 2013)
Bitməyən ömür — texniki elmlər namizədi, pedaqoq, xeyriyyəçi, "H. Z. Tağıyev" mükafatı laureatı Lətif Əsədovun həyat və fəaliyyətinə həsr olunmuş sənədli-bioqrafik film.
Film haqqında
Film 2013-cü ildə Lətif Əsədovun vəfatının ildönümü ilə əlaqədar çəkilmişdir. Filmdə Lətif Əsədovun elmi rəhbəri, Respublikanın əməkdar ixtiraçısı, əməkdar kənd təsərrüfatı işçisi, texniki elmlər doktoru, professor Ziyad Abbasov Lətif müəllimin alim kimi nüfuzundan söz açmışdır. Əməkdar həkim, tibb elmləri doktoru, professor Qələndər Canbaxışov onun hər hansı bir məsələyə tez-tələsik cavab verməməsindən – daha dərin düşünərək fəlsəfi cavab verməsindən, xalq artisti Teymur Mustafayev, dosent Yusif Aslanov və Səyyad Quliyev isə Lətif Əsədovun bir dost kimi qayğıkeşliyindən, diqqətcil olmasından danışmışlar.
"Bitməyən ömür" adlanan filmdə söz sərrafı şair Sərraf Şiruyə və tədqiqatçı Araz Yaquboğlu Lətif Əsədovun xeyirxahlıqlarından, səxavətindən, şəxsi hesabına çap etdirdiyi kitablardan, onun mənsub olduğu "Hacı Hüseynlilər"in nəsil şəcərəsindən, doğulduğu Daşkənd kəndinin tarixindən dolğun məlumatlar vermişlər.
Filmdə çəkilənlərdən Azərbaycan Pauerliftinq Federasiyasının prezidenti Ələddin Əliyev və Azərbaycan Qol Güləşi Federasiyasının prezidenti Cəsarət Əhmədov isə onun idmana və idmançılara qayğısından, yarışlara etdiyi sponsurluğundan danışmışlar.
Filmdə həmçinin Lətif Əsədovun doğmaları — həyat yoldaşı Rəfiqə Əsədova, oğlu Vüqar Əsədli və gəlini Arzu Əsədli də unudulmaz xatirələrini televiziya tamaşaçıları ilə bölüşürlər.
"Bitməyən ömür" adlı filmin nümayişi zamanı Lətif Əsədovun ailə albomundakı foto şəkillərdən də istifadə olunmuşdur. Kadrlarda Lətif Əsədovun qızı Aytən, nəvələri Lətif və Aylin də göstərilir.
2013-cü il avqustun 20-də filmin "NURLAR" Nəşriyyat-Poliqrafiya Mərkəzində DVD diskləri 500 nüsxə istehsal edilmişdir.
Film "Capsella" pərdə-tül mərkəzinin sifarişi və sponsurluğu ilə istehsal olunmuşdur.
İsnov
İsnov — Azərbaycan Respublikasının Quba rayonunun inzibati ərazi vahidində kənd.
Toponimikası
İsnov oyk., sadə. Quba r-nunun Zərqava i.ə.v.-də kənd. Dağətəyi düzənlikdədir. İstinov adının təhrif formasıdır. Kəndin ərazisində müalicə əhəmiyyətli çoxlu min. bulaq var. Keçmişdə bu bulaqların yaxınlığında müalicə üçün hovuzu əvəz edən novlar düzəldilirdi. Bunun üçün çala qazılır, içərisi daşla hörülürdü. Bulaqların suyu arxla bu novlara doldurulur, kənarda qızdırılmış daşlar oraya tökülürdü. Yel xəstəliyi olan adamlar həmin novlarda uzanırdılar. Tatlar belə novları vərov, azərbaycanlar isə istinov adlandırırdılar. Kənd belə novun yaxınlığında salındığına görə İstinov adlandırılmışdır.
Bulbophyllum insectiferum
(Bulbophyllum insectiferum) — fəsiləsinin  cinsinə aid bitki növü.
Vaccinium whitmorei
—  aləminin  dəstəsinin  fəsiləsinin  cinsinə aid bitki növü.
Eyndhoven Texnologiya Universiteti
Eyndhoven Texnologiya Universiteti — Niderlandın Eyndhoven şəhərində universitet; Beynəlxalq standartlara və normalara uyğun müasir maddi-texniki bazaya malik ali təhsil ocaqlarından biri.
Tarixi və fəaliyyəti
Universitet 15 iyun 1956-cı ildə Niderlandın Eyndhoven şəhərində yaradılıb, ilk rektoru fizik Henk Dorqelo olub. Hazırda 250 professorun çalışdığı nüfuzlu ali təhsil müəssisəsində struktur proqramlaşdırmanın konsepsiyasının müəllifi, Türinq mükafatı laureatı Edsqer Deykstra, kimya üzrə Nobel mükafatına layiq görülən Arçer Con Porter Martin kimi görkəmli alimlər dərs deyib.
Tədrisin innovasiya metodları ilə həyata keçirilməsini prioritet elan edən universitet ən yeni avadanlıqla təchiz edilib. Burada multimedia tədris obyektləri, elektron idarə etmə, universitet şəhərciyinin idarəetmə sistemi, elektron kitabxana və müasir laboratoriyalar mövcuddur.
Təhsil strukturu
Bu gün ali təhsil ocağında təxminən 7500 tələbə, 600 aspirant təhsil alır. Hazırda universitetdə bakalavriatura təhsil pilləsi üzrə 11, magistratura üzrə isə 12 ixtisas təşkil edilib. Ali məktəbdə tədris ingilis və niderland dillərində aparılır.
Universitetdə biotibb texnologiyası, mülki tikinti, riyaziyyat və informatika, mexanika, tətbiqi fizika, istehsal mühəndisliyi, sənaye dizaynı, kimya texnologiyaları, elektrotexnika fakültələri fəaliyyət göstərir.
Bakalavr proqramları əsasında biotibb texnikası, tibbi texnika, arxitektura, tikinti və planlaşdırma, kommunal xidmətlər, elektrotexnika, sənaye planlaşdırması, kimya maşınqayırması, əməliyyatları idarə etmə, innovasiyaları idarə etmə, kompüter elmləri və mühəndislik, ticarət informasiya sistemləri, tətbiqi fizika, sənaye və tətbiqi riyaziyyat, maşınqayırma istiqamətləri üzrə kadr hazırlığı həyata keçirilir.
Magistratura elmi pilləsi üzrə nanomühəndislik, sistemlər və kontrol, enerji texnologiyası, tikintini idarə etmə və inşaat sənayesi, genişzolaqlı telekommunikasiya texnologiyaları, informasiya təhlükəsizliyi texnologiyası, polimerlər və kompozisiya materialları, mayelərin və bərk materialların mexanikası ixtisas istiqamətləri tədris olunur.
Universitetdə həmçinin müəllimlər üçün informatika, riyaziyyat, kimya və fizika elmləri üzrə bir illik ixtisasartırma kursları təşkil olunub.
Elmi-tədqiqat işləri
Bu gün ali məktəbdə nanotexnologiyalar, mikrosistemlər, biometriya, telekommunikasiya, maşınqayırma, fizika, kimya və biznes sahələri üzrə 7 elmi-tədqiqat mərkəzi mövcuddur. Təsadüfi deyil ki, universitet bir sıra nüfuzlu şirkətlərlə əməkdaşlıq edərək sözügedən sahələr üzrə sifarişləri yerinə yetirir. Eyndhoven Texnologiya Universiteti etibarlı partnyor olaraq tanınır.
Universitetdə elmi tədqiqatlar tədris prosesinin tərkib hissəsidir və bütün tədris proqramları çərçivəsində həyata keçirilir. Ali məktəbdə fundamental və tətbiqi təqdiqatların əsas strateji hədəfi texniki problemlərin həllərinin tapılmasından ibarətdir. Mühəndislik, informasiya texnologiyaları, kimya, biotibb, elektrotexnika arxitektura, mühəndis iqtisadiyyatı ali təhsil müəssisəsində yerinə yetirilən elmi-tədqiqat fəaliyyətinin prioritet istiqamətləridir.
Kitabxana sistemi
Eyndhoven Texnologiya Universitetinin kitabxanası Niderlandın ən zəngin kitabxanalarından hesab olunur. Universitetdə əsas və köməkçi kitabxanalar mövcuddur. Hər bir kitabxana universitet şəhərciyindəki mərkəzi kitabxana ilə kompüter şəbəkəsi ilə birləşdirilib. Həmçinin burada Wi-Fi sistemi vasitəsilə internetə qoşulmaq mümkündür.
Universitetdə elektron kataloq, elektron metodiki tədris kompleksi və digər elektron sənədləri əhatə edən elektron kitabxana resursu mövcuddur. Elektron kataloq bölməsi kitabxana fondundan sənədlərin elektron nüsxələrinin sifarişinə imkan verir. Tələbələr kitabxanada müxtəlif kütləvi informasiya vasitələrindən istifadə edə, audiokassetlər daxil olmaqla, video kasetlər, kompakt-disklər, DVD, LD və bir digər vasitələrdən faydalana bilərlər. Kitabxanada hal-hazırda 200 mindən çox kitab, 3200 jurnal və 32,000 multimedia resursu mövcuddur. Bir sözlə, burada tələbələrin imtahanlara yüksək səviyyədə hazırlaşmaları üçün lazımi şərait yaradılıb.
Tələbə həyatı
Eyndhoven Texnologiya Universiteti tələbələri ali məktəbin və ölkənin ictimai və mədəni həyatında yaxından iştirak etməyə həvəsləndirir. Təsadüfi deyil ki, hazırda ali məktəbdə tələbələr tərəfindən təşkil olunan çox sayda mədəniyyət klubları və dərnəkləri fəaliyyət göstərir. Klubların kollektivləri öz orijinal proqramları ilə Niderlandda və beynəlxalq müsabiqələrdə və festivallarda uğurla iştirak edirlər.
Universitet həmçinin tələbələrin fiziki baxımından sağlam olmasına, idmanla məşğul olmasına xüsusi önəm verir. Bu məqsədlə idman zalı, hovuz, tennis kortları, idman-istirahət bazası yaradılıb. Tələbələr burada aerobika, gimnastika, badminton, basketbol, boks, futbol, stolüstü tennis, həndbol, üzgüçülük, xizək idmanı, ağır atletika, şahmat, mini futbol, tennis, yüngül atletika və voleybol idman növləri ilə məşğul ola bilərlər.
Xarici əlaqələri
Eyndhoven Texnologiya Universiteti geniş beynəlxalq əlaqələrə malikdir, dünyanın bir sıra ali məktəbləri ilə sıx əməkdaşlıq edir, bu amil də ali təhsil ocağının tələbələrinə təhsillərini dünyanın müxtəlif nüfuzlu universitetlərində davam etdirmək imkanı verir. Ali məktəb xüsusilə Böyük Britaniya, ABŞ, Kanada, Avstraliya universitetləri və kollecləri ilə sıx əlaqələr qurub.
Ali məktəb eyni zamanda bir çox xarici ölkələr üçün ixtisaslaşdırılmış kadrların hazırlıq mərkəzi rolunu oynayır. Universitetin minlərlə məzunu arasında məşhur alimlər və ictimai xadimlər, Avropanın, Asiyanın, Afrikanın və Latın Amerikasının bir çox ölkələrinin iqtisadiyyatının müxtəlif sahələrində çalışan peşəkar mütəxəssislər yer alır.
Beynəlxalq əməkdaşlığın əsas istiqamətlərini yüksək və ali məktəbdən sonrakı təhsil proqramları üzrə xarici vətəndaşların ixtisasın artırılması, birgə maarifləndirici proqramların reallaşdırması, tələbələrin və müəllimlərin mübadiləsi, aparıcı texniki ali məktəblərdə mütəxəssislərin təcrübə keçməsi, dünyanın aparıcı telekommunikasiya şirkətləri ilə birgə tədris mərkəzlərinin yaradılması, birgə elmi-tədqiqat işləri, xarici şirkətlərlə və ali məktəblərlə elmi informasiya mübadiləsi, birgə konfransların simpoziumların, seminarlar keçirilməsi, təhsil və informasiya-kommunikasiya texnologiyaları (İKT) sahəsində aparıcı beynəlxalq təşkilatlar və fondlar tərəfindən keçirilən layihələrdə və proqramlarda iştirak təşkil edir.
3TU
2007-ci ildə Niderlandın digər iki texniki ali məktəbi - Delft və Tvente universitetləri ilə birlikdə 3TU ("3 Texnologiya Universiteti") adlı federasiya yaratmışdır.
Erigeron violaceus
— fəsiləsinin  cinsinə aid biki növü.
Seyşel adaları bayrağı
Seyşel adaları bayrağı — Seyşel adalarının Dövlət bayrağı
Sevimli Dad
"Sevimli Dad" MMC — kolbasa və delikates ət məmulatları istehsal edən "М&T ltd" firması və süd məhsulları istehsal edən "Milk-Pro" MMC tərəfindən yaradılmış və eyni ticarət nişanı altında ət və süd məhsulları realizə edən mağazalar şəbəkəsi. Şirkət 1 sentyabr 2002-ci il tarixindən fəaliyyət göstərir. MDB ölkələri arasında İSO 9001 və HACCP beynəlxalq standartlarını ilk dəfə əldə etmiş mağazalar şəbəkəsindən biridir.
Haqqında
Azad İstehlakçılar Birliyi tərəfindən keyfiyyət və gigiyenik standartlara göre "Qızıl Fərqlənmə Nişanı" ilə təltifatlandırılmış yegane kolbasa istehsalçı şirkətidir. (2013)
Day.az-da xalq arasında keçirilən sorğuda "Ən Dadlı Kolbasa" istehsal edən şirkət seçilmişdir. (2013).
16 fevral 2015-ci ildə Türkiyənin İstanbul şəhərində "NAVİGA" beynəlxalq lisenziyalaşdırma və təhsil xidmətləri məhdud məsuliyyətli cəmiyyəti, Sevimli Dad – kolbasa və delikates ət məmulatları istehsal edən "М&T ltd" firmasını, ISO 22000:2005 Qida Təhlükəsizliyi İdarəetmə Sistemi Standartı üzrə sertifikata layiq görmüşdür.
Şərq alkannası
—  aləminin  dəstəsinin  fəsiləsinin  cinsinə aid bitki növü.
Arbutus arizonica
(Arbutus arizonica) —  fəsiləsinin  cinsinə aid bitki növü.
Con Vilmot
John Wilmot (1 aprel 1647 - 26 iyul 1680) İngilis şairi və Kral Çarlz II'nin Bərpa Məhkəməsinin məhkəmə işçisi idi. Bərpa Puritan dövrünün "mənəvi avtoritarizmə" qarşı reaksiya verdi. Rochester bu yeni dövrü təcəssüm etdirdi və o, tez-tez bir-birinə bağlı olmasına baxmayaraq, öz poeziyası kimi rakişli həyat tərzi ilə də tanındı. 33 yaşında zöhrəvi xəstəlik nəticəsində öldü.
Rochester, çağdaş Andrew Marvell tərəfindən "ən yaxşı İngilis satiriki" olaraq xarakterizə edildi və ümumiyyətlə Bərpa fikirləri arasında ən diqqətəlayiq şair və ən çox öyrənilən biri sayılır. Onun poeziyası Viktoriya dövründə geniş senzuraya uğradı, lakin 1920-ci illərdən başlayaraq Graham Greene və Ezra Pound kimi qeyd olunan ədəbi şəxslərin yenidən qiymətləndirmələri ilə canlandı. Tənqidçi Vivian de Sola Pinto Rochester-in libertinizmini Hobbesian materializmi ilə əlaqələndirdi.
Yaşadığı müddətdə Rochester, Səbəb və İnsanlığa Qarşı Bir Satyr üçün ən yaxşı tanınıb və bu gün ən məşhur əsərləri arasında qalır.
İlk illəri
Con Vilmot 1647-ci il Aprelin 1-i, səhər saat 11-də Oksfordşayr-da anadan olmuşdur. Roçester qraflığının əsasını qoymuş atası Henri Vilmot İngiltərə kralı I Karl və oğlu İngiltərə kralı II Karl-a yaxın kavaler olmuş və işlərin çoxluğundan balaca Vilmotun qayğısıyla məşğul ola bilməmişdir. Anası Enni də onun təlim-tərbiyəsini 20 yaşlarında olan Kembridc məzunu Frensis Qiffardın ixtiyarına vermişdir. Qiffard keşiş olduğundan 7 yaşlı Vilmota xristianlığa aid biliklər vermiş, sonuncu isə öz gələcək yaradıcılığında bütün bunlara ironiyalı bir metafora ilə istinad etmişdir. Vilmot Qiffardla çox yaxın olmuş, hətta iki il sonra Burford-dakı qrammatika məktəbi-ndə dərslərə başlayanda onunla otaq yoldaşı idi. Onun Qiffardla intim münasibətlərinin olması barədə faktlar mövcud olmasa da, yaradıcılığındakı homoerotika buna dair müəyyən şübhələr oyadır.
Atası 1658-ci ildə vəfat edəndən sonra Con Roçester qrafı tituluna yiyələnir. 1660-cı ildə Roçester yeni yarandığına görə az tanınan və digər məktəblərlə müqayisədə zəif olan Oksfordun Vadhem kolleci-nə daxil olur. Həmin ilin Mart ayının 16-da parlamentin buraxılmasıyla, Kromvel hakimiyyəti sona çatdı. Şənliklər, kef məclisləri akademik nizam-intizamı pozmaqla gənc tələbələr arasında anarxiya yaratdı. 13 yaşlı Roçesterin əxlaqi anarxiyasında Vadhamdakı müəllimi Robert Uaythollun rolu olduğu güman edilir. Oksfordda hökm sürən eyş-işrət abu-havasında Roçester Uaythollun paltarlarını geyinib, öz həqiqi kimliyini gizləyərək, yaşına uyğun olmayan cinsi təcrübələrdən keçmiş, həmin ərəfələrdə ilk homoseksual meyllərini yaşamış və eyni zamanda bakirliyini itirmişdir.
Henry Wilmotun oğluna olan minnətdarlıq aktı olaraq, Charles II Rochester'ə illik 500 funt sterlinq təqaüd verdi. Noyabr 1661-ci ildə Charles Rochester'i üç illik Fransa və İtaliyaya edilən Böyük Tura göndərdi və həkim Andrew Balfour'u qubernator təyin etdi. Bu, onu Avropa (xüsusən fransız) yazı və düşüncə tərzinə qeyri-adi dərəcədə təsir etdi. 1664-cü ildə Rochester Londona qayıtdı və Milad Günündə Bərpa Məhkəməsində rəsmi debüt etdi.
Yaradıcılığı
right|thumb| Oksfordşirdə Adderbury- də Rochesterin malikanə evi Frensis Qiffardın dini doktrinləri ilə birləşən şüuraltı cinsəllik Vilmotun yaradıcılığında kompleks gender kimliyini ortaya qoyur və ona eyni zamanda feminist və misoqinist əsərlər yaratmağa imkan verir.
Rochesterin poetik işi forma, janr və məzmun baxımından çox dəyişir. O, "asanlıqla yazan cənablar dəstəsinin" bir hissəsi idi, şeirlərini nəşrə deyil, əlyazmalarda hazırlamağa davam edirdi. Nəticə etibarilə, Rochesterin bəzi əsərləri, Ser Carr Scroope kimi müasirlərinin üslub parodiyalarına yalançı məhkəmə işləri satiraları kimi aktual narahatlıqlardan bəhs edir. O, həmçinin onun Impromptus seçilir bir zəhlətökən epigram biri olan King Charles II :
Çarlz guya buna cavab verdi: "Düzdür, çünki sözlər özümdür, amma hərəkətlərim nazirlərimin əməlləridir".
Vilmotun ilk yaradıcılıq illərində Ovid və Horatsi-nin təsirləri olmuşdur.
XX əsrdə Rochester'in üç əsas tənqidi nəşri, onun kanonunun identifikasiyası və təşkili üçün çox fərqli yanaşmalar etmişdir. David Viethin 1968-ci il nəşrində yazımları modernləşdirən və "Prentice Work", "Erkən Yetkinlik", "Faciəvi Yetkinlik" və "Acınacaqlılıq və Ölüm" kitablarının bölümlərinə rəhbərlik edən, ağır bir tərcümeyi-hal təşkilatı qəbul edilir. Keith Walker-in 1984-cü il buraxılışında, on yeddinci əsr auditoriyasının qəbul edəcəyi sənədlərə yaxınlaşmaq üçün köhnə yazımlara və təsadüflərə qayıdır. Harold Love'un 1999-cu ildə Oxford Universiteti Mətbuatı olan, indi də elmi standartı variorum tarixini vicdanla qeyd edir, ancaq özəldən xalqa sifariş edilən janr bölmələrində əsərlər təşkil edir. Təqaüd təqribən 75 orijinal Rochester şeirini təyin etdi.
Boyaq alkannası
—  aləminin  dəstəsinin  fəsiləsinin  cinsinə aid bitki növü.
Kurt Mikkolayt
Həyatı
Tilzit adlı Şərqi-Prussiya şəhərində anadan olmuşdur. Köniqsberq Universitetində təhsil almışdır. Elə ordaca filologiya elmləri doktoru adını almışdır. Qraf Ştraxvise haqqında kitabını yazanda o, Teodor Fönten ilə məsləhətləşirdi. "Fönten haqqında" adlı ilk şeirini o, 1899-cu ildə "Münhen qəzeti"ndə yazmışdır. Köniqsberq Höte-ittifaqı XX əsrin başlanğıcında onu dəstəkləyirdi. Mikolayt 37 yaşında vəfat etmişdir.
Yeni yol (Şəmkir)
Yeni yol (əvvəlki adı: Leninabad) — Azərbaycan Respublikasının Şəmkir rayonunun inzibati ərazi vahidində kənd. Azərbaycan Respublikası Milli Məclisinin 5 oktyabr 1999-cu il tarixli, 708-IQ saylı Qərarı ilə Şəmkir rayonunun Təzəkənd inzibati-ərazi vahidi tərkibindəki Leninabad kəndi Yeni yol kəndi adlandırılmışdır.
İqtisadiyyatı
Əsas təsərrüfatı heyvandarlıq və əkinçilikdir.
Əhalisi
Kənd əhalisi 1625 nəfərdir ki, onun da 51% kişi, 49% isə qadınlar təşkil edir.
Bulbophyllum insolitum
—   fəsiləsinin  cinsinə aid bitki növü.
Qahab
Qahab — Naxçıvan Muxtar Respublikasının Babək rayonunun Qahab kənd inzibati ərazi dairəsində kənd.
Toponimikası
Kəndin adı Qahabçayın adından yaranmışdır. Bu toponim fars dilindəki gah (düzən) və ab (su) sözlərindən ibarət olub "düzən çayı" mənasını bildirir.
Tarixi abidələri
Qahab kəndində aşağıdakı daşınmaz tarix və mədəniyyət abidəsi qeydə alınmışdır:
Coğrafiyası və iqlimi
Kənd Zəngəzur silsiləsinin ətəyində yerləşir.
Mədəniyyəti
Kənddə mədəniyyət müəssisəsi mövcud deyil.
Təhsil
Kənddə Qahab kənd tam orta məktəbi fəaliyyət göstərir.
Din
Kənddə bünövrəsi XX əsrin əvvəllərində qoyulmuş Qahab kənd məscidi yerləşir.
Cəbrayıl Əhmədov (xalçaçı)
Cəbrayıl Əhmədov — Bakı milyonçusu, görkəmli xalça ustası, "Azərxalça" İstehsalat Birliyinin yaradıcısıdır.
Həyatı
XX əsrin əvvəllərində Azərbaycanın sayılıb-seçilən tacirlər, milyonçular olmuşdur. Onlardan biri Bakı milyonçusu, tacir Əhmədov Cəbrayıl idi. Cəbrayıl Əhmədov Əhməd oğlu oktyabr 1876-cı ildə Bakı şəhərində anadan olmuşdur. "Azərxalça" İstehsalat Birliyinin yaradıcısıdır. 1928-1966-cı illərdə Birliyin istehsalat şöbəsinin müdiri olmuşdur. Cəbrayıl Əhmədovun fəaliyyəti dövründə Bakı xalça artelində yüksək kefiyyətə malik bir sıra xalçalar—Nizaminin "Xəmsə"si, "V.İ. Lenin", "İ.V.Stalin" (70 metr olan bu xalça ölçüsünə görə Azərbaycanda toxunan ən böyük xalçadır, Azərbaycanın xalçaçılıq tarixində bu günə kimi bu böyüklükdə xalça toxunmamışdır), "Ü.Hacıbəyov", "M.Əzizbəyov", "T.Q.Şevçenko" və s. portret xalçaları toxunulmuşdur. Dövrünün gənc milyonçusu olan Cəbrayıl Əhmədovun Bakı şəhəri Kominist indiki İstiqlaliyyət küçəsində ticarət obyektləri olmuşdu. Gənc milyonçu həmin obyektlərinə öz şəxsi gəmiləri ilə Avropa ölkələrindən əntik əşyalar gətirərdi. Cəbrayıl Əhmədov "SSRİ Dövlət mükafatı" laureatı, "İ.V.Stalin", "Qırmızı əmək bayrağı" ordeni və medallarla təltif olunmuşdur. Bakı milyonçusu, tacir, xalça mütəxəssisi 10 dekabr 1966-cı ildə Bakı şəhərində vəfat etmişdir.
Vaçe Zela
Vaçe Zela (7 aprel 1939 – 6 fevral 2014) — Albaniyalı müğənni. xalq musiqisi, şanson və bədii filmlərdə mahnı ifaçısı olub. O, karyerasına gənc yaşda başlayıb və 1962-ci ildə birinci Alban mahnı müsabiqəsinin (Festivali i Këngës).qalibi olmuşdur. Festivalın 11 qat qalibi Vaçe Albaniyada kommunist erasının zamanı məşhurlaşıb və 1973-cü ildə "Albaniya Əməkdar artisti" mükafatına və 1977-ci ildə "Xalq artisti" mükafatına layiq görülmüşdür. O, 24 dekabr 2002-ci ildə Albaniya Prezidenti Alfred Moysiu tərəfindən "Millətin şərəfi" mükafatı ilə təltif edilmişdir. Ömrünün son illərini İsveçrədə keçirtdi və 2014-cü ildə vəfat etdi.
İlk çıxışları
Zelanın istedadını birinci kəşf edən onun məktəb müəllimləri idi. O, təkçə musiqidə yox, həm də rəssamlıq və teatrda istedadlı idi. Zela Mizeki regionunun ənənəvi mahnılarını oxumağa başlayanda cəmi 10 yaşı var idi. O, çox vaxtı Luşni şəhərinin parklarında ifa eliyirdə, bununla da ətrafdakıların diqqətini cəlb edə bilirdi. Tezliklə o, şəhərində təşkil olunmuş kiçik konsertlərdə iştirak edəcək, halbuki onun valideynlərinə onların qızının bu yolla getməsi heç də xoşlarına gəlmirdi. Bununla belə, o, nüfuzlu Rəssamlıq Məktəbində oxumaq üçün Tiranaya gəlir, amma qəbul olunmur və Qemal Stafa orta məktəbinə daxil olur və burda gitara çalmağl öyrənir.
Yeniabad (Şəmkir)
Əhalisi
Kənd əhalisi 1789 nəfərdir ki, onunda 897 nəfəri kişi, 892 nəfəri isə qadınlar təşkil edir.
İqtisadiyyatı
Əsas təsərrüfatı heyvandarlıq və əkinçilikdir.
Erigeron vreelandii
— fəsiləsinin  cinsinə aid biki növü.
Onur Ünlü
Onur Ünlü — türk ssenari müəllifi, rejissor, aktyor, şair və musiqiçi.
Karyera
1993-1998-ci illərdə Ah Muhsin Ünlü ləqəbi ilə bir çox şeir yazmışdır. Müəllifi olduğu şeirləri "Gidiyorum Bu" adlı kitabda toplamışdır. 1999-cu ildə ssenari müəlliflərindən biri olduğu "Deli Yürek" serialında "Umur" obrazını canlandırmışdır. 2006-cı ildə ilk filmi olan "Polis" filminin prodüseri, ssenari müəllifi və rejissoru olmuşdur. 2011-2013-cü illərdə TRT 1-də yayımlanmış "Leyla ile Mecnun" serialının quruluşçu rejissoru olmuşdur. Serial uğur qazanmışdı. 2012-2013-cü illərdə isə "Şubat" serialının quruluşçu rejissoru olmuşdur. Daha sonra isə "Ben de Özledim" serialına "Onur Ünlü" rolu ilə çəkilmişdir. Leyla The Band qrupunda baraban çalır.
Prodüser, ssenari müəllifi və aktrisa Funda Alp ilə evlidir.
Çin Xalq Azadlıq Ordusu Hərbi Hava Qüvvələri
Çin Xalq Azadlıq Ordusunun Hərbi Hava Qüvvələri (Çin dili: 中国人民解放军空军; Pinyin: Zhōngguó Rénmín Jiěfàngjūn Kōngjūn), Çin Xalq Azadlıq Ordusunun Hərbi hava qüvvələridir. Rəsmi olaraq 11 noyabr 1949-cu ildə yaradılmışdır. 2014-cü ilin statistikasına görə 398,000 nəfərlik şəxsi heyəti ilə Asiyanın ən böyük Hərbi hava qüvvələri olmuşdur.
Qəmərşah Cavadov
Qəmərşah Cavadov — Azərbaycan tarixçisi, etnoqrafi, tarix elmləri doktoru, professor.
Həyatı
Qəmərşah Cavadov 1938-ci il fevral ayının 23-də Quba rayonunun Aydınkənd kəndində anadan olmuşdur. Atası və beş əmisini Böyük Vətən Müharibəsində itirmişdir. Orta məktəbi bitirdikdən sonra 1956-cı ildə Azərbaycan Dövlət Universitetinin tarix fakültəsinə daxil olmuşdur. Universiteti tarixçi ixtisası ilə bitirdikdən sonra bir müddət Dəvəçi rayonunun (indiki Şabran rayonu) Aygünlü kənd məktəbində müəllim işləmişdir. Sonra Azərbaycan EA Tarix İnstitutunda etnoqrafiya ixtisası üzrə aspiranturaya qəbul olmuşdur.
Qəmərşah Cavadov ilk dəfə olaraq xalq əkinçilik texnikasının məhəlli köklərini və inkişaf mənbələrini müəyyən etməklə azərbaycanlıları gəlmə etnos sayanlara tutarlı cavab verdi. Akademik V.K.Bondarçuk Qəmərşah Cavadovun elmi monoqrafiyasına yazdığı rəydə bildirirdi: "Q.Cavadovun monoqrafiyası onun müəllifinin Azərbaycan xalqının əkinçilik texnikasının öyrənilməsi və tədqiqi sahəsində nə kimi böyük, əzəmətli işlər gördüyünü qiymətləndirməyə əsas verir. Gənc alimin tədqiqatları… dünya etnoqrafiya elminə böyük töhfədir".
Q.Cavadov 300-ə yaxın elmi məqalənin və 10 monoqrafiyanın müəllifidir. Bunların arasında "XIX əsr və XX əsrin əvvəllərində Azərbaycanın əkinçilik alətləri", "Azərbaycanda əkinçilik mədəniyyəti: ənənələr və müasirlik", "Əkinçilik mədəniyyətimizin sorağı ilə", "Xalq təbabətimiz məişətimizdə", "Udilər", "Talışlar" kitabları xüsusi yer tutur.
Azərbaycan Qol Güləşi Federasiyası
Azərbaycan Qol Güləşi Federasiyası —
Haqqında
Azərbaycan Qol Güləşi Federasiyası 2009-cu ildən təsis olunub. Hal-hazırda Azərbaycan Qol Güləşi Federasiyası Dünya və Avropa Armrestlinq Federasiyalarının tam hüquqlu üzvüdür.
Kələbağ
Toponimikası
Kələbağ oyk., mür. Quba r-nunun Rustov i.ə.v.-də kənd. Kamalçayın sahilində, Baş Qafqaz silsiləsinin ətəyindədir. Yaşayış məntəqəsinin ərazisi əvvəllər Rustov kəndinə məxsus meyvə (alma) bağları olmuşdur. Müharibədən sonrakı illərdə Rustovun müxtəlif məhəllələrindən çıxmış ailələr burada məskunlaşdıqdan sonra daimi yaşayış məntəqəsinə çevrilmiş bağlar bu adı almışdır. Oykonim kələ (tat. "böyük") və bağ sözlərindən düzəlib, "böyük bağ, iri bağ" deməkdir.
Bu da bir həyatdı
right|180px"Bu da bir həyatdı" – Hamlet İsaxanlı nın 2004-cü ildə Xəzər Universiteti Nəşriyyatı nda işıq üzü görmüş şeirlər kitabı. Redaktoru – Camal Mustafayev.
Fəlsəfi şeirlər
Kitaba daxil olan "Fikir yükü", "Bu da bir həyatdı", "Ömrün harasındayıq", "Kim kimi yaratdı?", "Qismət", "Ölümə nə var ki?!", "Dalğalarla yan-yana", "Get-gedə", "Arasında", "Ot kökü üstə bitər", "Yollar" və digər şeirlər insanı düşündürən, onu narahat edən fəlsəfi və psixoloji problemlərə aiddir. Bu şeirlərə xas olan bədii tapıntılar, orijinal müşahidələr və incə lirizm şairin digər kitablarında olduğu kimi oxucunu cəlb edir. "Hamlet İsaxanlı poeziyasının qısa vaxtda bu qədər geniş əks-səda doğurmasını şərtləndirən nədir? Bu suala qısaca cavab vermək olar. Müxtəlif janrlı şeirlərdə bədii axtarışların, poetik fikrin orijinallığıdır. Burada məhəbbətdən başlamış dünya müəmmalarına qədər mövzuların təcəssümü, məna, üslub xüsusiyyəti fərqlənir" (Camal Mustafayev, kitabın supercildinin iç səhifəsindən)
Şair həyatını, varlığını, xoşbəxtliyini düşüncə gücü ilə bağlayır, "fikir yüklü sənətkar"lıqla eyniləşdirir.
İnsanı ən çox düşündürən, qəmə qərq edən ömrün hansı məqamında olması, ona nə qədər həyat bəxş olunduğu, arzuların həyata keçməsi üçün omür yetəcəkmi sualları deyilmi? "Bilirik ki uşaq deyilik daha", "Bilirik ki gənclik arxada qaldı" Fəqət insan güclüdür, həyatın mənasını dərk edir, təslim olmur, baş əymir, üzü sabaha doğru hərəkət edir. Əlbəttə ki həyatın, şöhrətin kövrək olduğu da bəllidir, bu da həyatdır "Könül сoşmaq istər, meydanımız dar", ruhla bədən həmahəng ola bilmir Allah insanı yaratdı. Yoxsa bir çox filosofların dediyi kimi insan Allahı yaratdı? İnsan həyatı keçicidirsə əbədi olan nədir? Suallar çoxdur. Uşaq dünya və həyat haqqında fikirləri ilk növbədə evdəkilərdən eşidir, onlardan öyrənir, "Mən onun, nənəmin allahını sevdim". Sonra isə... müxtəlif zamanlarda yaşamış dahilərdən və yasayanlardan dərs alırıq, suallara cavab axtarırıq. Şair zamanı əbədiyyət hesab edir Həyat, həyatın mənşəyi və "kim kimi yaratdı?" çətin məsələlərdir... Həyat, yaşamaq çətindir, yoxsa ölüm? "Təzadlar" kitabındakı "Yaşamağa nə var ki" şeiri bu mövzuya həsr olunmuşdu, mənalı yaşamağın bir sıra şərtlərə bağlı olduğu vurğulanmışdı. "Ölümə nə var ki" şeiri də əslində eyni məsələyə başqa bucaq altında baxışdır. Ölüm insanlar fərq qoymur. "Əzrayil açan cəbhədə" hüç kim hüç nəyə hail olmur, "Nə qorxu bilir, nə hədə / Nə rüşvət alır Əzrayil". Ölüm bir anlıqdır, yaşamaq isə bir ömür sürür, əzablarla, haqsızlıqlarla, mübarizə ilə doludur. Şairi düşündürən əsas məsələlərdən biri zaman problemidir. "Ot kökü üstə bitər" şeiri insanın doğulmasını, halal ana südündən ayrılmasını ayrılıq anının,"müstəqil həyat adlı burulğan"ın qoynuna düşməsi ilə eyniləşdirir, ömrün keşməkeşlərindən keçən insan "külə dönüb torpağa qarışacaq", bu, əslində bir vücudnamədir. Zaman tarixin axarını, kimin kim olmasını müəyyən edir Gənclikdə "Gərdişə heç məhəl qoymadıq", "Sevdalı günlərdən doymadıq", yaşa dolduqca vəziyyət dəyişir Zamanın fiziki sərhəddini aşıb o dünyadan sevgilisinə, həyat dostuna ünvanlanan "Mən ki sənə demişdim" şeiri həyatın keçiciliyi, gödək ömrü mənalı yaşamaq, özünümərkəzçilikdən uzaq olmaq və "gerçəyi itirəndə" "xatirəyə, xəyala uymaq" qismətindən söz açır. İllər bir-birini əvəz etdikcə yeni ilə ümidlərlə gedirik, anlayırıq ki, "Sadəcə yaşamaq – o da nemətdir / Varlıq özü sirdir, özü zinətdir".
"Xəyal gerçəyə döndü / Gerçək sanki nağıldı!" – bu, uşaq dünyasına xasdır, lakin həyati vacib olan gələcəyə gedən yoldur. "Lalə" şeirində gözəlliyin, zərifliyin kövrəkliyi, vüsalın bu zərifliyə xələl gətirə biləcəyi deyilir.
Onu işvəkar sanmayın, Ona dəyib toxunmayın, Amandır, vüsal ummayın, Lalə dözməz vüsalə...
Sevgi şeirləri
Kitabda lirik sevgi şeirləri xüsusi yer tutur. Şairin bəzi sevgi şeirləri də fəlsəfi səciyyə daşıyır. "İkimizdən birimiz" şeiri "iki sevgilidən biri dünyaya gəlməsəydi nə olardı, bununla dünya dəyişərdimi" kimi suallara cavabdır. Şeirin birinci hissəsində, ilk baxışda, sevgililər olmasa "qiyamət qopmazdı" fikri vurğulanır. İkimizdən birimiz Dünyaya gəlməsəydik...
Günəş nur saçmağında, Qartallar uçmağında Davam edərdi, gülüm. Eşq сoşanda sinədə Qız, oğlanlar yenə də Yallı gedərdi, gülüm.
İkinci hissədə fikir dəyişir. Dünyada bir ahəng, bir nizam var, hər şeyin öz yeri var, kainatda sevginin, cazibə qüvvəsinin varlığı və vacibliyi dəyərləndirilir. Dünyada tam ahəng var - Tənha ulduzlar yanar, Aləm nura boyanar. Milyonlara ruh verər Bir qəlbdəkı duyğular. Qığılсımdan od törər, Damсılardan dalğalar. Zərrədə saysız hünər Hər ahəngdə min rəng var, Dünyada tam ahəng var.
Şeir hər sevginin dünyanın bir hissəsi olduğu, dünyanın sevgilərdən ibarət olduğu, bu sevgi olmasaydı bu şeir yazılmazdı, sevdalar gəldi-gedər deyil kimi nikbin fikirlərlə tamamlanır. İkimizdən birimiz Dünyaya gəlməsəydik, Bu günü görməsəydik Görən nə baş verərdi, Kim ağlar, kim gülərdi? Bizə nə dərdi, gülüm? Dünyaya gəlməyimiz, Sevib-sevilməyimiz Yazı, qədərdi, gülüm.
Bir söz deyim müxtəsər, Məhəbbətdir hər əsər. Bir vurmazdı qəlbimiz, Yazılmazdı şerimiz İkimizdən birimiz Dünyaya gəlməsəydik.
Dünyanı eşq yaşadar, Vurğunluqdan xoş nə var?! Kim deyər ki, sevdalar Gəldi-gedərdi, gülüm?!
"Yadındamı?", "Səni çox sevirdim", "Sən sevdiyin bir gənc idi", "Aramızda soyuqluq var", "Deyirdim ki", "Nə yaxşı ki", "Məndən sənə yar olmaz" və digər sevgi şeirləri ifadə etdikləri səmimi hisslərə, bədii dəyərinə, axıcılığı və hərarətinə görə seçilirlər.
Şeir və şair
Hamlet İsaxanlının şeirin yazılma prosesi və ümumiyyətlə, bədii-intellektual yaradıcılıq haqqında bir sıra şeirlər yazıb. "Təzadlar" kitabının ilk şeiri "Şeir yolu" adlanır. Şeirin doğulması, müəllifin öz şeirinə marağın dəyişməsi haqqında düşüncələr belə yekunlaşır:
Axtarış, ehtìras şeirin canıymış... Könlümü oynadan şeir deyilmiş, Şeirə gedən yolun həyəcanıymış...
Bir gün günaha batdım – Içimdəki sadə, təmiz, Sudan duru, aydan arı, Başqa nəfəs toxunmamış, Məсlislərdə oxunmamış Şeirə bənzər misraları Silkələyib oyatdım. Sətir-sətir, сümlə- сümlə Qələmimlə Bəzəyib çölə atdım, Özümə iş yaratdım. Qafiyəli, musiqili sözümü Kağıza köçürməkdən Saxlamışdım özümü Neçə kərə. Sözümü vurdum yerə, Uydum sevdalı şerə. Bağışlayın, Güсüm yox, bu olasıydı, Bu, uşaqlıq sevdasıydı... ("Şeirlərim")
"Şeirin doğuşu"nda şeirin yazılma səbəbi, prosesi, bədahət və zəhmətin payı, məna və formanın vəhdəti və qarşıdurması, şeirin cilalanma prosesi təsvir olunur.
Bəxtim gülür ara-sıra Bir sevda qonur başıma, Bir fikir, bir neçə misra Hakim olur yaddaşıma. ..................... Zilə qalxa bilməsək də, Mahnını pəsdən demək də Könlümüzün istəyidir. Vəsf etsək də zirvələri, Dağın ən səfalı yeri Gül-çiçəkli ətəyidir. ..................... Əsil mahnı, şeir anсaq Məhəbətdən od alaсaq Və sanсıyla doğulaсaq.
Şеirin ruhu
(Dostum Mövlud Süleymanlıya)
Qaynayıb, çağlayıb сoşmaq Həyatın meyxoş anıdır. Şeir demək, nəğmə qoşmaq Bir həssas qəlb nişanıdır.
Sənət fikrə söykənməsə Yaşayarmı əsə-əsə?! Həyatın sərt üzü də var, Tez quruyar dayaz sular...
Söz ilmədir, şeir naxış, Ustasına min-min alqış; Eşq dolu zərif düşünсə, Dünyaya gendən bir baxış – Şeirin ruhu budur mənсə...
Şəhər və kənd
Hamlet İsaxanlının müxtəlif şəhərlərlə və şəhər-kənd münasibəti ilə bağlı şeirləri xüsusi maraq doğurur. Şaiin bu mövzuda düşüncələrini əks etdirən şeirləri bir çox tədqiqatçı və sənət adamlarının diqqətini cəlb edib, bu barədə yazılar meydana çıxarıb (Camal Mustafayev, Mövlud Süleymanlı, Lyudmila Lavrova, Elza Səmədli, Tamilla Əliyeva,...). Şairin Şiraz və Marienbad ("Ziyarət"dən) səfər təəsüratları haqqında şeirləri Sədi, Hafiz və uyğun olaraq Geothe ilə bir növ xəyali söhbətlərdir. Təzadlar kitabına daxil edilmiş "İstanbul, Boğaziçi" misrası ilə başlayan "Dənizdə bir quş" tədqiqatçıları və oxucuları həyatın kövrəkliyi fəlsəfəsi ilə mütəəssir edir. "Bir sehirli şəhərdəyəm" İstanbulun tarixi, taleyi, gözəlliyi və ziddiyyətləri barədə poetik düşüncədir. Şeirin son misraları: Bir sehirli şəhərdəyəm, Bənzərsiz bir ahəngi var – Bir yanda parıltı, zinət, Dünya içində bir сənnət, Bir yanda da zəhərli toz ; Gündüzlərin sifəti boz, Geсələrin min rəngi var.
Şəhərlilər kənddən gəldi
Sevgidən yan keçməyən də, Eşq şərbəti içməyən də, Yar seçən də, seçməyən də Özünə bir şəhər seçdi, Günü o şəhərdə keçdi...
Şəhər yeni, kənd əzəldi, Şəhərlilər kənddən gəldi...
Kənd doğrudan da gözəldi, Meşəyə bax, çəmənə bax, Çayda, göldə çimənə bax...
Şəhərlilər kənddən gəldi... Oxumağa gələn də çox Ağlayan da, gülən də çox Şəhər üçün ölən də çox...